รัฐบาลไทย-ข่าวทำเนียบรัฐบาล-​วธ.ชวนล่องใต้ เที่ยว ช้อป ชิม “ตลาดน้ำคลองแห” สงขลา ตลาดน้ำเชิงวัฒนธรรมแห่งแรกของภาคใต้ 1 ในการยกระดับ 10 ตลาดบก 6 ตลาดน้ำ สืบสานวัฒนธรรมไทย
วันเสาร์ที่ 23 กันยายน 2566
​วธ.ชวนล่องใต้ เที่ยว ช้อป ชิม “ตลาดน้ําคลองแห” สงขลา ตลาดน้ําเชิงวัฒนธรรมแห่งแรกของภาคใต้ 1 ในการยกระดับ 10 ตลาดบก 6 ตลาดน้ํา สืบสานวัฒนธรรมไทย
​วธ.ชวนล่องใต้ เที่ยว ช้อป ชิม “ตลาดน้ําคลองแห” สงขลา ตลาดน้ําเชิงวัฒนธรรมแห่งแรกของภาคใต้ 1 ในการยกระดับ 10 ตลาดบก 6 ตลาดน้ํา สืบสานวัฒนธรรมไทย ชวนนักท่องเที่ยวไทย มาเลเซีย สิงคโปร์ สัมผัสบรรยากาศตลาดน้ําสไตล์ไทยโบราณท่ามกลางธรรมชาติ ชิมไก่กอและ
วธ.ชวนล่องใต้ เที่ยว ช้อป ชิม “ตลาดน้ําคลองแห” สงขลา ตลาดน้ําเชิงวัฒนธรรมแห่งแรกของภาคใต้ 1 ในการยกระดับ 10 ตลาดบก 6 ตลาดน้ํา สืบสานวัฒนธรรมไทย ชวนนักท่องเที่ยวไทย มาเลเซีย สิงคโปร์ สัมผัสบรรยากาศตลาดน้ําสไตล์ไทยโบราณท่ามกลางธรรมชาติ ชิมไก่กอและ ห่อหมกในกระบอกไม้ไผ่ ข้าวยําปักษ์ใต้ ขนมปํา ช้อปกระเป๋ากระจูด หนุนกระตุ้นเศรษฐกิจ สร้างรายได้ชุมชน สานต่อให้เป็นแหล่งท่องเที่ยวทางวัฒนธรรมเชิงสร้างสรรค์อย่างยั่งยืน
วันที่ 22 กันยายน 2566 นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีเปิดตัว 10 ตลาดบก 6 ตลาดน้ํา สืบสานวัฒนธรรมไทย ประจําปีงบประมาณ พ.ศ. 2566 “ตลาดน้ําคลองแห” โดยมีนายเอกชัย เลิศวิบูลย์ลักษณ์ รองผู้ว่าราชการจังหวัดสงขลา นายสันติ เหมมันต์ นายกเทศมนตรีเมืองคลองแห นางศศิฑอณร์ สุวรรณมณี หัวหน้าผู้ตรวจราชการกระทรวงวัฒนธรรม นางสาวฐิต์ณัฐ สมบัติศิริ ผู้ช่วยปลัดกระทรวงวัฒนธรรม ครูควน ทวนยก ศิลปินแห่งชาติ ปี 2553 สาขาศิลปะการแสดง(ดนตรีพื้นบ้าน) นายศักดิ์กริยา บินแสละ ประธานกรรมการอิสลามประจําจังหวัดสงขลา Mr. Suargana Pringganu กงสุลใหญ่สาธารณรัฐอินโดนีเซีย ประจําจังหวัดสงขลา Mr. Ahmad Fahmi Ahmad Sarkawi กงสุลใหญ่มาเลเซีย ประจําจังหวัดสงขลา วัฒนธรรมจังหวัดในพื้นที่ภาคใต้ ผู้แทนสภาวัฒนธรรมจังหวัดสงขลา หัวหน้าส่วนราชการ ผู้นําชุมชนฯ ผู้ขับเคลื่อนตลาดน้ําคลองแห แขกผู้มีเกียรติ นักท่องเที่ยว ประชาชน และสื่อมวลชน เข้าร่วม ณ ตลาดน้ําคลองแห ตําบลคลองแห อําเภอหาดใหญ่ จังหวัดสงขลา ภายในงาน ประกอบด้วยกิจกรรมการแสดงศิลปวัฒนธรรม จากครูควน ทวนยก ศิลปินแห่งชาติ การแสดงโนรา พิธีมอบเกียรติบัตรให้แก่ผู้สนับสนุนการขับเคลื่อนตลาดน้ําฯ และการแข่งขันขูดมะพร้าวและการทิ่มเครื่องลือเลื่องรสชาติ เยี่ยมชมการสาธิตภูมิปัญญาทางวัฒนธรรม ผลิตภัณฑ์ทางวัฒนธรรม (CPOT/CCPOT) และเยี่ยมชมตลาดน้ําคลองแห
ปลัดกระทรวงวัฒนธรรม กล่าวว่า ตามที่รัฐบาลมุ่งผลักดันการสร้างรายได้จากการท่องเที่ยว การสร้างพลังสร้างสรรค์หรือ Soft Power ของประเทศ การอนุรักษ์ ฟื้นฟู พัฒนาต่อยอดศิลปะ วัฒนธรรม และส่งเสริมภูมิปัญญาท้องถิ่น โดยกระทรวงวัฒนธรรม (วธ.) ได้ขับเคลื่อนงาน เพิ่มมูลค่าทางเศรษฐกิจด้วยทุนทางวัฒนธรรม การส่งเสริมอัตลักษณ์ชุมชน สู่เส้นทางท่องเที่ยวทางวัฒนธรรม ด้วยการคัดเลือกตลาดน้ําที่มีความเข้มแข็งทั้งด้านสถานที่และชุมชน พร้อมร่วมมือร่วมใจพัฒนายกระดับตลาดน้ํา จํานวน 6 แห่งซึ่งนับว่าเป็นที่น่ายินดีอย่างยิ่งที่ ตลาดน้ําคลองแห ตําบลคลองแห อําเภอหาดใหญ่ จังหวัดสงขลา แห่งนี้ ได้รับการคัดเลือก เป็น 1 ใน 6 ตลาดน้ํา สืบสานวัฒนธรรมไทย ประจําปีงบประมาณ พ.ศ. 2566 ของกระทรวงวัฒนธรรม และขอขอบคุณและชื่นชมทุกหน่วยงาน องค์กรทุกภาคส่วน ที่ให้ความสําคัญและผลักดันในการขับเคลื่อนวัฒนธรรมในพื้นที่จนประสบผลสําเร็จเป็นอย่างดี แสดงให้เห็นว่าตลาดน้ําคลองแห มีผู้นําและเครือข่ายที่เข้มแข็ง ชุมชนมีทุนทางวัฒนธรรมที่เป็นตลาดน้ําที่ล้ําค่า มีสถานที่ท่องเที่ยวเชื่อมโยงที่หลากหลายน่าสนใจ คนในชุมชนมีความรัก สามัคคี และมีความพร้อมในการต้อนรับนักท่องเที่ยวทั้งชาวไทยและชาวต่างประเทศเป็นอย่างดี โดยเฉพาะประเทศเพื่อนบ้านอย่างชาวมาเลเซียและชาวสิงคโปร์
นายเอกชัย เลิศวิบูลย์ลักษณ์ รองผู้ว่าราชการจังหวัดสงขลา กล่าวว่า จังหวัดสงขลา เป็นศูนย์กลางเศรษฐกิจภาคใต้ ซึ่งเป็นศูนย์กลางในด้านการค้าชายแดน และคมนาคมขนส่งของภาคใต้ตอนล่างที่เชื่อมโยงไปสู่ประเทศเพื่อนบ้าน นักท่องเที่ยวทั้งในและต่างประเทศและขนานนามให้เป็น “ศูนย์กลางการค้าชายแดนใต้” และความหลากหลายทาง
พหุวัฒนธรรม จึงทําให้มีขนบธรรมเนียมประเพณี ภาษาที่หลากหลาย สามารถพัฒนาเมืองให้สอดรับกับแหล่งท่องเที่ยวต่าง ๆ ในพื้นที่ได้อย่างลงตัว ที่จะทําให้การท่องเที่ยวเป็นเครื่องมือสําคัญในการกระตุ้นเศรษฐกิจ เพื่อยกระดับรายได้ของประชาชนทุกระดับของเมือง ซึ่งนับเป็นความโชคดี ของจังหวัดสงขลา ที่ตลาดน้ําคลองแห ได้รับเลือกเป็น 1 ใน 6 ตลาดน้ํา สืบสานวัฒนธรรมไทย ประจําปีงบประมาณ พ.ศ. 2566 ของกระทรวงวัฒนธรรม อันจะเป็นการต่อยอดด้านการท่องเที่ยวของจังหวัดสงขลาให้เกิดความ มั่นคง และยั่งยืนต่อไป ซึ่งหวังเป็นอย่างยิ่งว่ากิจกรรมครั้งนี้จะเป็นการช่วยกระตุ้นเศรษฐกิจและส่งเสริม
การท่องเที่ยวเชิงวัฒนธรรมในพื้นที่ตลาดน้ํา สร้างอาชีพ สร้างรายได้ ให้กับประชาชน สร้างความเข้มแข็งให้กับเศรษฐกิจฐานราก สร้างความมั่งคั่งยั่งยืนให้แก่ชุมชนและประเทศชาติ พร้อมทั้งเป็นการเผยแพร่ศิลปวัฒนธรรมไทย ปลูกฝังให้แก่เยาวชน ประชาชนทั่วไปได้ตระหนักถึงคุณค่าและความสําคัญของศิลปวัฒนธรรม นําไปสู่การอนุรักษ์สืบสาน โดยการนําทุนทางวัฒนธรรมมาพัฒนาสินค้าและบริการทางวัฒนธรรม
นายสันติ เหมมันต์ นายกเทศมนตรีเมืองคลองแห กล่าวว่า ท่ามกลางความเจริญที่กําลังรุกเข้ามาอย่างรวดเร็ว ทําให้ผู้คนส่วนใหญ่ถวิลหาความเป็นธรรมชาติ ความเป็นพื้นบ้าน ซึ่งคลองแหยังคงดํารงไว้ซึ่งวิถีแห่งบรรพชน อย่างเหนียวแน่น มีวัดคลองแหเป็นศูนย์รวมที่มีพื้นที่ยังเป็นธรรมชาติ มีแมกไม้ ลําคลอง จึงมีหลายฝ่ายมองเห็นจุดเด่นที่ผู้เฒ่าผู้แก่ยังมองเห็นภาพวิถีชาวบ้านพายเรือมาค้าขายแลกเปลี่ยนผลิตผลทางการเกษตร ณ ท่าน้ําวัดคลองแห เกิดการเล่าขานเป็นตํานานจากรุ่นสู่รุ่น จึงเป็นการจุดประกายให้ร่วมคิด ร่วมผลักดัน ร่วมกันพลิกฟื้นคืนวิถีชีวิตแห่งลําคลองให้ก่อกําเนิดเป็น “ตลาดน้ําคลองแห” ต่อมาหลายฝ่ายได้เข้ามาช่วยฟื้นฟู เจียระไน “พลิกฟื้นสายนที อัญมณีแห่งสายน้ํา การจําลองเมืองโบราณ เล่าขานตํานานบรรพชนคนคลองแห โคกนกคุ่มและคลองฆ้องแห่ สู่ตลาดน้ําเชิงวัฒนธรรมแห่งแรกของภาคใต้ ซึ่งการขับเคลื่อนตลาดน้ําสืบสานวัฒนธรรมไทย ตลาดน้ําคลองแหได้รับการสนับสนุนจากกระทรวงวัฒนธรรม กรมส่งเสริมวัฒนธรรม เทศบาลเมืองคลองแห วัดคลองแหหน่วยงาน จังหวัดสงขลา สํานักงานวัฒนธรรมจังหวัดสงขลา องค์กรปกครองส่วนท้องถิ่น ท่านผู้นําชุมชนทุกภาคีเครือข่าย ที่ส่งเสริม สนับสนุน และร่วมพัฒนาพื้นที่ตลาดน้ําคลองแหแห่งนี้ให้กลับมามีชีวิตอีกครั้ง และจะสานต่อให้เป็นแหล่งท่องเที่ยวทางวัฒนธรรมเชิงสร้างสรรค์อย่างยั่งยืนต่อไป
“ตลาดน้ําคลองแห” เป็นตลาดน้ําเชิงวัฒนธรรมแห่งแรกของภาคใต้ ตั้งอยู่ริมฝั่งคลองกับวัดคลองแห ท่ามกลางธรรมชาติของพฤกษานานาพันธุ์ ลําคลอง วิถีพื้นบ้านของบรรพชน และการแสดงโนรา เป็นศูนย์กลางของวิถีชาวบ้านที่พายเรือมาค้าขายพืชผลการเกษตรสินค้าพื้นเมืองโบราณ และเพิ่มเสน่ห์ด้วยการแต่งกายพื้นบ้าน ใช้ภาชนะใส่อาหารจากธรรมชาติ เป็นที่รู้จักอย่างกว้างขวางของนักท่องเที่ยวชาวไทย มาเลเซีย สิงคโปร์ที่มาเยี่ยมชมและซื้อสินค้า ชิมอาหารที่ปรุงอย่างพิถีพิถัน รสชาติอร่อยถูกปาก เช่น ไก่กอและ ห่อหมกในกระบอกไม้ไผ่
ข้าวยํา มันฝรั่งเกลียวทอด ปูชุบแป้งทอด ซุปพุงวัว ผัดไทยกุ้งสด ขนมปํา ก๋วยเตี๋ยวปากหม้อ และน้ําในกระบอกไม้ไผ่ และยังมีของฝากประจําตลาด เป็นสินค้าหัตถกรรมที่มีความประณีต งดงาม เช่น กระเป๋ากระจูด กระเป๋าจากเส้นใยพลาสติก ผลิตภัณฑ์จากไม้ พวงกุญแจที่สลักคําได้ตามชอบ กระเป๋าผ้า และผ้าปาเต๊ะสไตล์ใต้ลายสดใส รวมถึงเลือกซื้อของอร่อยน่าลอง เช่น มะม่วงเม็ดหิมพานต์ ขนมจาก เมี่ยงคํา และเกาลัดกลับไปฝากคนในครอบครัว เปิดให้บริการทุกวันศุกร์ เสาร์ และอาทิตย์ ตั้งแต่เวลา 13.00 - 21.00 น.